als_Latn dik_Latn sag_Latn
Ndarja nga jeta e Françesk Radit ka prekur të gjithë opinionin publik sot. Kush me statuse e kush me deklarata zyrtare, shumë artistë e politikanë kanë shprehur ngushëllimet e tyre për humbjen e kantautorit, i cili për një javë luftoi me hemorragjinë cerebrale, por pa ia dalë mbanë.
Ka qenë presidenti Nishani, i cili ka shprehur ngushëllimet e tij nëpërmjet faqes zyrtare të Presidencës. “Më lejoni që në këtë ditë të dhimbshme t’ju shpreh ngushëllimet më të sinqerta, edhe në emër të qytetarëve shqiptarë, duke ju siguruar se në cilësinë e Kreut të Shtetit gjendem shpirtërisht pranë jush në këto çaste tejet të vështira e të trishtueshme! Me largimit e parakohshëm nga kjo jetë të Françeskut të ndjerë, muzikës shqiptare, kolegëve dhe admiruesve të tij do t’u mungojë intepretuesi virtuoz, këngëtari i rrallë, tekstshkruesi gjenial, muzikanti i talentuar dhe autori i paarritshëm i një krijimtarie të pasur këngësh e kompozimesh, që pasuron cilësisht e në mënyrë origjinale thesarin e trashëgimisë muzikore bashkëkohore e shpirtërore të popullit shqiptar”, ka shkruar Bujar Nishani.
Më lakonik ka qenë Edi Rama që nëpërmjet një postimi në profilin e tij ka postuar një foto të Françesk Radit me fjalinë “Lamtumirë Françesk”./Tiranapost.al
als_Latn als_Latn als_Latn